
DR.30.03.2017                                                        7                   

 

Ketiga, Projek Pembangunan Kluster Mangga Harumanis. Objektif projek ini 
adalah bagi meningkatkan produktiviti pengeluaran dan kualiti mangga harumanis. 
Bantuan akan diberikan dalam bentuk pembersihan kawasan, penyediaan infrastruktur, 
pemberian input termasuk benih, baja, racun, pembalut buah dan peralatan kecil 
pertanian. Sebanyak RM2.1 juta telah diperuntukkan bagi pelaksanaan projek tersebut 
di Perlis bermula tahun 2014 sehingga 2016. Kawasan yang telah dibangunkan adalah 
seluas 306.8 hektar melibatkan 545 orang petani yang mana 41 orang daripadanya 
adalah golongan belia dengan pengeluaran setakat ini sebanyak 703.9 tan. 

Keempat, Model Penanaman Mangga Harumanis. Model Penanaman Mangga 
Harumanis dengan amalan pertanian baik dan teknologi telah dibangunkan di Pusat 
Kecemerlangan Mempelam Bukit Bintang dan Kompleks Pertanian Bukit Bintang. 
Bermula tahun 2010 sehingga 2017, peruntukan negeri sebanyak RM7.69 juta telah 
diberikan kepada Jabatan Pertanian Negeri Perlis untuk membangunkan kawasan 
tersebut seluas 81.97 hektar. Sekian, terima kasih. 

Ir. Shaharuddin bin Ismail [Kangar]: Terima kasih Tuan Yang di-Pertua dan 
Yang Berhormat Timbalan Menteri. Sebenarnya hasil tanaman harumanis berbanding 
padi sangatlah memuaskan di mana satu relung harumanis boleh mencapai RM20,000 
berbanding dengan padi cuma RM2,000. Di Perlis, terdapat banyak tanah terbiar dan 
tanah yang tidak sesuai untuk tanaman padi. Jadi, belia-belia dan petani di Perlis 
memang berhajat untuk menukar tanaman padi kepada tanaman harumanis di mana 
kawasan-kawasan itu tidak sesuai untuk tanaman padi. Jadi masalahnya, modal untuk 
memulakan ladang adalah sangat tinggi.  

Jadi, selain daripada insentif yang telah disebutkan dan insentif-insentif lain, 
saya ingin bertanya kepada kementerian, apakah langkah-langkah kementerian untuk 
memastikan pemasaran, harga dan kualiti harumanis ini terjaga? Memandangkan 
harganya amat mahal, boleh dikatakan pada tahun ini akan mencapai harga RM35 ke 
RM40 sekilogram. Jadi apakah langkah-langkah kementerian untuk memastikan harga, 
kualiti dan pemasaran harumanis terjaga? Sekian, terima kasih.     

Dato’ Nogeh anak Gumbek: Terima kasih Yang Berhormat Kangar, terima 
kasih Tuan Yang di-Pertua. Kementerian sentiasa mengambil langkah-langkah supaya 
harga mangga harumanis ini sentiasa dijaga dengan baik, kerana harumanis ini 
pokoknya berbuah bermusim dan pengeluarannya terhad. Jadi, dalam usaha kita nak 
menjaga harganya, kita tak ada harga lantai tapi kita membuat satu pengumpulan di 
mana ia ada buat grading, seperti gred premium iaitu gred A, gred B, gred C dan juga 
yang kurang daripada gred ‘A’, gred ‘B’ dan gred ‘C’. Dan harganya setakat ini kita ada 
kalau dari ladang, mungkin sampai di antara RM25 sampai RM30 ataupun RM40 tetapi 
kalau sudah sampai di pasaran, sudah tentu harganya lebih daripada itu. Jadi dengan 
itu, kita juga berharap orang yang nak membeli tidak tertipu ataupun keliru mengenai 
variety mangga harumanis.  

Jadi dengan itu, Jabatan Pertanian telah mengadakan beberapa program 
kepada orang awam iaitu: 

(i) Melaksanakan program pengecaman variety buah mangga 
harumanis semasa musim buah; 

(ii) mengedarkan pamflet mangga harumanis semasa Hari 
Ladang, Hari Bertemu Pelanggan dan sebagainya; 

■1040 

(iii) menjalin kerjasama antara jabatan pertanian dan 
Kementerian Perdagangan Dalam Negeri, Koperasi dan 
Kepenggunaan untuk memantau kualiti dan harga 
mangga harum manis di pasaran; dan 

(iv) hebahan melalui media seperti surat khabar, radio dan 
televisyen.  

Sekian, terima kasih. 

 

Tuan Ahmad Marzuk bin Shaary [Bachok]: Terima kasih Tuan Yang di-
Pertua. Menteri, kalau kita tengok pada nilai komersial yang ada pada buah-buahan ini, 
satu lagi buah yang ada nilai komersial dan nilai eksport yang tinggi iaitu Durian Musang 
King. Jadi, soalan saya, apakah usaha pihak kementerian untuk memantapkan lagi 
pengeluaran hasil Musang King ini. Oleh kerana ia boleh menjana pendapatan yang agak 
lumayan. Sekilo bayangkan di antara RM30 hingga RM40, kadang-kadang sampai RM60 



Ketiga, Projek Pembangunan Kluster Mangga Harumanis. Objektif projek ini adalah bagi meningkatkan produktiviti pengeluaran dan kualiti mangga harumanis. Bantuan akan diberikan dalam bentuk pembersihan kawasan, penyediaan infrastruktur, pemberian input termasuk benih, baja, racun, pembalut buah dan peralatan kecil pertanian. Sebanyak RM2.1 juta telah diperuntukkan bagi pelaksanaan projek tersebut di Perlis bermula tahun 2014 sehingga 2016. Kawasan yang telah dibangunkan adalah seluas 306.8 hektar melibatkan 545 orang petani yang mana 41 orang daripadanya adalah golongan belia dengan pengeluaran setakat ini sebanyak 703.9 tan. Keempat, Model Penanaman Mangga Harumanis. Model Penanaman Mangga Harumanis dengan amalan pertanian baik dan teknologi telah dibangunkan di Pusat Kecemerlangan Mempelam Bukit Bintang dan Kompleks Pertanian Bukit Bintang. Bermula tahun 2010 sehingga 2017, peruntukan negeri sebanyak RM7.69 juta telah diberikan kepada Jabatan Pertanian Negeri Perlis untuk membangunkan kawasan tersebut seluas 81.97 hektar. Sekian, terima kasih. Ir. Shaharuddin bin Ismail [Kangar]: Terima kasih Tuan Yang di-Pertua dan Yang Berhormat Timbalan Menteri. Sebenarnya hasil tanaman harumanis berbanding padi sangatlah memuaskan di mana satu relung harumanis boleh mencapai RM20,000 berbanding dengan padi cuma RM2,000. Di Perlis, terdapat banyak tanah terbiar dan tanah yang tidak sesuai untuk tanaman padi. Jadi, belia-belia dan petani di Perlis memang berhajat untuk menukar tanaman padi kepada tanaman harumanis di mana kawasan-kawasan itu tidak sesuai untuk tanaman padi. Jadi masalahnya, modal untuk memulakan ladang adalah sangat tinggi. Jadi, selain daripada insentif yang telah disebutkan dan insentif-insentif lain, saya ingin bertanya kepada kementerian, apakah langkah-langkah kementerian untuk memastikan pemasaran, harga dan kualiti harumanis ini terjaga? Memandangkan harganya amat mahal, boleh dikatakan pada tahun ini akan mencapai harga RM35 ke RM40 sekilogram. Jadi apakah langkah-langkah kementerian untuk memastikan harga, kualiti dan pemasaran harumanis terjaga? Sekian, terima kasih. Dato' Nogeh anak Gumbek: Terima kasih Yang Berhormat Kangar, terima kasih Tuan Yang di-Pertua. Kementerian sentiasa mengambil langkah-langkah supaya harga mangga harumanis ini sentiasa dijaga dengan baik, kerana harumanis ini pokoknya berbuah bermusim dan pengeluarannya terhad. Jadi, dalam usaha kita nak menjaga harganya, kita tak ada harga lantai tapi kita membuat satu pengumpulan di mana ia ada buat grading, seperti gred premium iaitu gred A, gred B, gred C dan juga yang kurang daripada gred 'A', gred 'B' dan gred 'C'. Dan harganya setakat ini kita ada kalau dari ladang, mungkin sampai di antara RM25 sampai RM30 ataupun RM40 tetapi kalau sudah sampai di pasaran, sudah tentu harganya lebih daripada itu. Jadi dengan itu, kita juga berharap orang yang nak membeli tidak tertipu ataupun keliru mengenai variety mangga harumanis. Jadi dengan itu, Jabatan Pertanian telah mengadakan beberapa program kepada orang awam iaitu: (i) Melaksanakan program pengecaman variety buah mangga harumanis semasa musim buah; (ii) mengedarkan pamflet mangga harumanis semasa Hari Ladang, Hari Bertemu Pelanggan dan sebagainya; #1040 (iii) menjalin kerjasama antara jabatan pertanian dan Kementerian Perdagangan Dalam Negeri, Koperasi dan Kepenggunaan untuk memantau kualiti dan harga mangga harum manis di pasaran; dan (iv) hebahan melalui media seperti surat khabar, radio dan televisyen. Sekian, terima kasih. Tuan Ahmad Marzuk bin Shaary [Bachok]: Terima kasih Tuan Yang di- Pertua. Menteri, kalau kita tengok pada nilai komersial yang ada pada buah-buahan ini, satu lagi buah yang ada nilai komersial dan nilai eksport yang tinggi iaitu Durian Musang King. Jadi, soalan saya, apakah usaha pihak kementerian untuk memantapkan lagi pengeluaran hasil Musang King ini. Oleh kerana ia boleh menjana pendapatan yang agak lumayan. Sekilo bayangkan di antara RM30 hingga RM40, kadang-kadang sampai RM60.